**201109**

**Артуро Тосканини. Екіншісі**

***«Құдайдан жасырын жатқан ешбір жан иесі жоқ, Оның көз алдында барлығы ашық та айқын көрініп тұр. Біз Құдайдың алдында есеп беруге тиіспіз.»***

***(Еврейлерге хат 4:13)***

Егер Тосканини осылай жасаған болса, онда Құдай біздің тыныш жылағанымызды естіп, кемшіліктерімізді түзету үшін не қажет екенін оңай көрсететініне таңданудың қажеті жоқ. Тосканини керемет маэстро болған, бірақ ол тек қана адам болған. Құдай біздің әрбір тынысымызды, және жүрегіміздегі барлық жасырын ойларды біледі. «Құдайдан жасырын жатқан ешбір жан иесі жоқ, Оның көз алдында барлығы ашық та айқын көрініп тұр. Біз Құдайдың алдында есеп беруге тиіспіз.» (Еврейлерге хат 4:13) Тосканини, үйлесімділікті бұзған адамды жоюды көздеген жоқ - ол тек оркестрдің жалпы үйлесіміндегі диссонансты жойғысы келді. Құдай да сондай.

Құдай біздің өмірімізде музыкамен қатар рухани үйлесімділіктің болуына мүмкіндік бергені кездейсоқ емес. Құдай жерді жаратпас бұрын, бүкіл адамзат баласын Иса Мәсіх арқылы құтқарған кезде, біздің үйлесімсіздіктеріміз үйлесімді бола алуын қамтамасыз етті. Адам өміріндегі рухани диссонанс - бұл адамның табиғатындағы күнәнің нәтижесі, ол Құдаймен қарым-қатынасты жояды. Иса Мәсіх Өзін біз үшін өлімге қиғанда, Ол арамызда көпір салып, Құдаймен үйлесімді қарым-қатынас орнатуға мүмкіндік берді.

Музыка жасау процесі әрдайым ұзақ және қиын. Бұл істе қысқа жол жоқ. Күнәнің өміріміздегі диссонанстың себебі екендігіне ашық және толық келісетін және Құдайдан оның өміріне үйлесімділік әкелуін сұрайтын адам ғана Құдайдың көмегін қолдана алады. Өміріміздің Ұлы Маэстросы, кәсіби емес кларнетшілерге үміт береді. Және оларды Өзі қалаған адамдар бола алуларына көмектеседі.

Соңғы ой: кәсіби емес кларнетші ұлы маэстродан сабақ алып, және он жеті жыл бойы симфониялық оркестрде ойнады. Бірақ, Иса Мәсіхті өзінің Құтқарушысы ретінде іздейтін адам басқа топтың мүшесі – сенуші мәсіхшілер қауымына айналады. Ал мұнда еске сала кететіні, бұл топтың мүшелері – мәңгілікке бұл топтың мүшелері болып қала береді. Жоқ, тек жергілікті қауым мүшесі ғана емес, сонымен қатар Иемізді жүректеріне қабылдағаннан кейін өмірлерінде үйлесімділік пен тыныштық тапқан әртүрлі ұлттың көптеген әйелдер мен ер адамдар қауымының мүшесіне айналады.